Harry Potter i Odaja tajni (igra)

Harry Potter i Odaja tajni jest videoigra koja je izašla je 2002. Izdavač je bio Electonic Arts, a za PlayStation 2, Xbox i GameCube ju je razvio Eurocom. Istovremeno je izašla na PC-u, Game Boy Advance-u i Game Boy Color-u.

 Likovi 
Napomena: Ne pojavljuju se svi likovi u svim verzijama igre.

 Igrivi likovi 

Harry Potter: Hrabri dvanaestogodišnji čarobnjak. Glavni lik i jedini igrivi lik, iako u jednom trenutku igre igrač postaje Goyle.

 Ostali 
Ron Weasley: Harryjev najbolji prijatelj koji obično vodi Harryja do učionica ili do metlobojskog stadiona. Pretvara se u Crabbea u isto vrijeme kad se Harry pretvara u Goylea.
Hermione Granger: Pametna djevojčica koja se u igri najčešće pojavljuje u među-scenama. Pri kraju igre je skamenjena.
Ginny Weasley: Ronova mlađa sestra koju Harry mora spasiti na kraju igre. U verzijama za PS2, Xbox i GameCube Harry mora pronaći i neke predmete koje je ona izgubila u Zakutnoj ulici.
Fred i George Weasley: Ronova i Ginnyna starija braća. U PC verziji igre nemaju važnu ulogu, ali u PS2, Xbox i GameCube verzijama pune Harryjevu čaroliju Flipendo, uče ga kako bacati gnome i otvaraju dućan u Gryffindorskom tornju u kojem Harry može kupovati razne korisne predmete. Dućan je otvoren samo noću.
Neville Longbottom: Jedan od Harryjevih 'cimera'; nespretan i zaboravljiv dječak. U PS2, Xbox i GameCube verzijama ostane zarobljen iza tapiserije, a Harry ga mora spasiti.
Draco Malfoy: Harryjev najveći neprijatelj. Obično noću hoda naokolo.
Plačljiva Myrtle: Duh koji živi u ženskom zahodu na drugom katu.
Albus Dumbledore: Ravnatelj Hogwartsa. Iako se ne može vidjeti u velikom dijelu igre ima važnu ulogu u jednoj među-sceni kad govori Harryju da ne misli da je on Slytherinov baštinik. Pojavljuje se na kraju svakog 'dana' kako bi objavio dom s najviše osvojenih bodova.
Profesor Snape: Profesor Čarobnih napitaka. Poznat po svojoj strogosti. Obično ga možemo pronaći u tamnici, u blizini njegove učionice.
Profesorica McGonagall: Profesorica Preobrazbe. Njena učionica se nalazi na prvom spratu, na desnoj strani(PS2,Xbox).
Profesorica Sprout: Profesorica Travarstva. Predavanja održava u staklenicima.
Profesor Flitwick: Profesor Čarolija. Njegova se učionica nalazi na drugom spratu, na desnoj strani.
Profesor Lockhart: Profesor Obrane od mračnih sila. Njegova se učionica nalazi na trećem spratu.
Hagrid: Polu-čovjek, polu-div kojeg se najčešće može pronaći u kolibi na rubu šume.
Madam Hooch (PS2, Xbox, GBA): Instruktorica letenja. Poučava letenje na vanjskom travnatom terenu i uvijek se može tamo naći ako Harry želi pokušati popraviti svoj rezultat na treningu letenja.
Oliver Wood: Gryffindorski metlobojski kapetan. Poziva Harryja na prvi trening sezone i nakon toga se uvijek može naći na metlobojskom stadionu ako Harry želi poboljšati svoje vrijeme treniranja za hvatanje zvrčke.
Percy Weasley (PS2, Xbox, GBA): Gryffindorski prefekt, stariji brat Freda, George, Rona i Ginny. Parcy možemo noću pronaći u Gryffindorsoj kuli; ne želi da ga se smeta, i izbacit će Harryja ako ga čuje ili vidi u društvenoj prostoriji. Nažalost, jedini način da se dođe do Fredovog i Georgeovog dućana (vidi gore) je kroz društvenu prostoriju.
Peeves: Duh koji uživa u stvaranju haosa u Hogwartsu. Ako Harry naiđe na njega Peeves će stvarati nered dok ga se Harry ne riješi.

 Čarolije 
Napomena: Ne pojavljuju se sve čarolije u svim verzijama igre.

Flipendo: Pomiče predmete i storenja. Harry je tu čaroliju naučio u Harryju Potteru i Kamenu mudraca. Igra uvijek započinje tom čarolijom.
Alohomora: Otvara čarobne lokote, uklučujući i one na vratima i škrinjama. I ovu je čaroliju Harry naučio u prethodnoj igri. U PS2, Xbox i GameCube verzijama može kupiti ovu čaroliju u Fredovom i Georgeovom dućanu.
Lumos: Osvjetljava skrivena područja. I ovu je čaroliju Harry naučio u prethodnoj igri. U PC verziji igre Harry zna čaroliju na početku, a u PS2, Xbox i GameCube verzijama je nalazi u ulici Nokturno.
Skurge: Uklanja ektoplazmu ("ljeplivu, zelenu tekućinu, koja ostaje na područjima gdje se sastaju duhovi") sa vrata i podova. Harry ju je naučio na Čarolijama (PC verzija), odnosno tokom kasnonoćne avanture (PS2/Xbox/GCN verzije).
Expelliarmus: Koristi se u čarobnjačkim dvobojima. Odbija sve čarolije koje baca vaš protivnik. U PC verziji se ne može koristiti izvan dvoboja, a u PS2 i Xbox verzijama se uči na satu Obrane od mračnih sila i može se koristiti i kako bi se odbila čarolija Locomotor mortis (vidi niže) ako Harryja uoči neki prefekt.
Difindo: Čarolija kojom se reže užad, lijane, mreže i biljlika bića. Harry je naučio čaroliju na Travarstvu (PC verzija) odnosno tokom kasnonoćne avanture (PS2/Xbox/GCN verzije).
Mimble Wimble (PC): Koristi se u čarobnjačkim dvobojima i uzrokuje zbunjenost protivnika koji ne može izvesti sljedeću čaroliju. Ne može se koristiti izvan dvoboja.
Rictusempra (PC): Omamljuje magična stvorenja, a u dvobojima je to čarolija "uzvaratnog, dvobojskog udarca". Harry je naučio ovu čaroliju na satu Obrane od mračnih sila.
Spongify (PC): Aktivira "Spongify" tepihe koji su posebno označeni simbolom čarolije. Harry je naučio čaroliju na drugom predavanju Obrane od mračnih sila.
Avifors (PS2/Xbox/GCN): Pretvara kipove u ptice. Uči se na Preobrazbi.
Incendio (PS2/Xbox/GCN): Iz Harryjevog štapića izbija vatra. Koristi se za paljenje baklji, čišćenje paučine i protiv paukova i vatrenih rakova. Uči se na Čarolijama.
Locomotor Mortis (PS2/Xbox/GCN): Prefekti bacaju tu čaroliju na Harryja ako ga vide kako noću luta dvorcem. Čarolija mu paralizira noge i drži ga na mjestu dok ga prefekti ne uhvate. Harry ne može naučiti ovu čaroliju.

 Stvorenja 
Bowtrucklei: Štapićasta drvena stvorenja koja čuvaju svoja stabla svim sredstvima.
Kornski vilenjaci: Plava leteća stvorenja koja grizu.
Vatreni rakovi: Rakovi nalik na kornjače koji izbacuju vatrene kugle iz stražnjeg dijela tijela.
Puževi: Otrovni puževi koji vas love. Otrovni su i njihovi tragovi.
Gnomi: Gnomi su dosadna i napasna stvorenja koja kradu grah sveokusnjak Betrieja Botta i smanjuju energiju kada se zabiju u Harryja. Žive u gnomskim rupama, a hrane se horklumpima.
Horklumpi: Gljive koje ispuštaju oblake otrovnog zelenog plina.
Vražićci: Slični su gnomima, ali su veći, jači i agresivniji. Također žive u rupama.
Paukovi: Mnogo su veći od običnih pauka i potrebno je više vremena da bi ih se pobijedilo.
Bodljikave biljke: Bodljikavo grmlje koje izbacuje svoje bodlje ako mu se previše približite.
Otrovna tentakula: Biljka sa glavama koje vole gristi

 Predmeti 
Grah sveokusnjak Bertieja Botta: Raznobojni grah kojega možete naći posvuda u Hogwartsu i okolini. Grah možete mijenjati za korisne predmete.
Čarobnjačke karte: Ove karte nose likove poznatih vještica i čarobnjaka. Dolaze u brončanoj, srebrnoj i zlatnoj boji. Za svakih deset brončanih karata dobijate povećanje energije, a za svakih deset srebrnih karata otključavate jednu od četiri brave na vratima koja vas vode u izazov zlatnih karti. Ako skupite sve zlatne karte završili ste kolekciju!
Čokoladne žabe: Povečavaju Harryjevu energiju kada je ozlijeđen.
Kotlići: Ako imate određene sastojke možete koristiti kotliće kako bi spravili Wiggenweldov napitak.
Sluzavi čekinjaš: Jedan od sastojaka Wiggenweldovog napitka.
Kora Wiggen-stabla: Jedan od sastojaka Wiggenweldovog napitka.
Nimbus 2001: Jedna od najbržih metli na svijetu. Možete ju kupiti od Freda i Georgea.
Metlobojski štitnik: Štiti vas tokom igranja metloboja. Možete ga kupiti od Freda i George.

 Radnja 
Za cijelu radnju pogledajte Harry Potter i Odaja tajni.

Harry Potter se nakon groznog ljeta vraća u Hogwarts i započinje svoju drugu godinu školovanja kako bi postao pravi čarobnjak. Ali ipak nije sve mirno: učenike neko skamenjuje, a mogu se čuti i glasine da iza svega stoji Slytherinov baštinik. Sumnja pada na Harryja, ali kad je Ginny Weasley oteta i odvedena u Odaju tajni Harry je taj koji ju spašava.

 Vanjski linkovi 
 Službena stranica

Odaja tajni